<Innledning>  
Vi har blitt godt kjent med hverandre i gruppen og jobbet oss igjennom flere kreative teknikker for å komme med en god og akseptabel løsning på oppgaven. Vi lagde oss en problemstilling som skulle hjelpe oss med å gjøre oppgaven enklere, i tillegg til å oppfylle kriteriene som stod i oppgaveteksten.

Problemstilling var som følgende:

Hvordan kan vi som gruppe lage en fungerende side som skal fungere optimalt for studenter og lærere i alle aldersgrupper og at alle på gruppa får deltatt på prosjektet like mye?

For å løse problemstillingen og besvare på prosjekt oppgaven så kom vi frem til at vi hadde lyst til å lage en nettside med en relativt fin forside som fanget brukerens oppmerksomhet og behov, kravet er at når brukeren går inn på vår nettside så skal dem få en wow følelse. Vi skal ha interessante undersider, med bilde og tekst av det som er i nærheten av skolen, samt et kart hvor man skal kunne få et overblikk i et større perspektiv, hvor ting vi bli mer oversiktlig.

Hvorfor valgte vi denne løsningen? Jo, fordi gruppen følte at dette ga oss rammene vi trenger for å implementere det vi kan av HTML, CSS og PHP, samt med kart kan vi få lekt oss litt med javaScript og med disse elementene så får vi en fin erfaring for fremtiden. Prosjektet gir oss en veldig effektiv måte på å fordele arbeidsoppgaver på, da vi kan dele opp ansvar for hver enkelt side, samtidig som vi kan få hjelp og rådføre oss innad i gruppen, for hjelp av kode eller andre innspill på design og løsninger.

<Idé og konsept>

Du studerer på Westerdals ACT, Fjerdingen. Og etter mange timer på skolebenken får du lyst til å ta med deg dine med studenter på en bar i nærheten for litt gøy og hygge, ingen vet helt hva lokalmiljøet har å by på, så hva gjør du? Jo du går inn på Westerdals Social, denne siden tilbyr det både studenter og lærere skulle trenge både i skoletiden og etter. Hvor mange ganger har du ikke kommet på skolen i bil, og aldri funnet parkeringsplass, dra frem Westerdals Social da vel? Den viser hvor de nærmeste parkeringsplassene er.

Ønsket i gruppen for denne siden er at den skal se mest mulig profesjonell ut, med tanke på at en virkelig kunde kanskje ville ha brukt vår Westerdals Social side i virkeligheten. Så struktur blir viktig for oss og vi vil bruke det vi ser for oss er en bra struktur for en slik type nettside, en møtekommende hovedside, med undersider der man kan velge hva man skal i en meny og et kart som gir et bedre overblikk. Vi syntes også at en innlognings meny ville være ganske unikt, slik at man kan legge igjen en liten kommentar for steder man har besøkt osv, da kan også andre personer få et innspill på om stedet er bra eller ikke.

Nettsiden vår kommer til å være to-språklig da det er meget inntresant for mennesker fra andre nasjoner å studere på skolen vår, språket vil være Norsk og Engelsk. Designet ønsker vi å holde så rent og oversiktlig som mulig med en fin logo samt en navigasjonsmeny i header øverst i vinduet og en footer nederst for å danne en fin ramme på siden. Bildene som skal brukes skal passe konseptet og vi blir enige om hvilke bilder vi skal bruke i fellesskap, det var et høyt ønske om å ta bilder til de forskjellige stedene selv, noe som gjorde at vi fikk en fin foto-session sammen etter skoletid. Tekstinnholdet på nettsiden vil være anmeldelse fra det vi finner på internett eller meninger fra studenter som har besøkt stedet før, grunnet dette må ikke alt tolkes som fakta.